./data/stoa0275/stoa027/stoa0275.stoa027.perseus-lat2.xml
Sed quae in stadio geruntur, indigna conspectu tuo non negabis, pugnos et calces et colaphos et omnem petulantiam manus et quamcumque humani oris, id est divinae imaginis, depugnationem  Non probabis usquam vanos cursus et iaculatus et saltus vaniores, nusquam tibi vires aut iniuriosae aut vanae placebunt, sed nec cura facticii corporis, ut plasticam dei supergressa, et propter Graeciae otium altiles homines oderis  Et palaestrica diaboli negotium est: primos homines diabolus elisit  Ipse caestus colubrina vis est, tenax ad occupandum, tortuosa ad obligandum, liquida ad elabendum Nullus tibi coronarum usus est; quid de coronis voluptates aucuparis?